SipnSurf ~ The inspiration coffee

ร้านนี้อยู่แถวพัฒนาการ เยื้องๆ กับ Tesco Lotus พัฒนาการ โดยส่วนตัวไม่คุ้นเคยกับแถวนี้เลยค่ะ เข้าร้านนี้เพราะตอนนั้นจะลงแดงคาเฟอีนค่ะ ต้องการฉีดคาเฟอีนเข้ากระแสเลือดอย่างด่วน!!! ชื่อร้านก็นึกได้เลยว่าจุดแข็งร้านนี้คือ Free wifi ร้านกว้างขวางกว่าร้านกาแฟทั่วไป ตกแต่งแบบโปร่ง ด้านนอกมีเก้าอี้สไตล์เก้าอี้สนามได้ยินเสียงน้ำตก ด้านในมีห้องประชุมด้วย เป็นโต๊ะกระจกกลม 12 ที่นั่ง แว่วว่าต้องโทรจองกันล่วงหน้า! โดยส่วนตัวชอบนั่งชิลร้านกาแฟบรรยากาศ cozy โซฟานุ่มๆมากกว่า เจอร้านกาแฟบรรยากาศแบบนี้ก็แปลกไปอีกแบบค่ะ 

ถ้ามีโอกาสผ่านมาแถวนี้และอยากหาเวลาชิลกับกาแฟ (อ่อ วันนี้ลอง ice latte รสชาติกลางๆ) ก็คง (อาจจะ) แวะมาร้านนี้ เพราะ free wifi เนี่ยล่ะค่ะ ร้านนี้มีโชว์ตู้ขนมนะคะ แต่เป็นพายกรอบใส่ถุงซะเป็นส่วนใหญ่ ไม่ดึงดูดใจสาวๆ เลย ถ้าเป็นเค้กสีสันสดใส จะเพิ่มความน่าสนใจขึ้นเยอะนะคะเราว่า... 

ร้านเปิด 7.30-18.30
Mini conference room: Advance reserve 
